"Setswana Puo ya Gae (HL)/P3 5 DBE/Ngwanaitseele 2020 SC/NSC – Kaedi Ya Go Tshwaya KAROLO YA A: TLHAMO POTSO 1 1.1 Tlhamo ya kanelo Mofuta o wa tlhamo, o anela ka ga sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Sekao sa setlhogo: Ipabalelotseleng ke boikarabelo jwa mongwe le mongwe. Dintlha tse di latelang di tshwanetse go elwa tlhoko fa go tshwaiwa tlhamo ya kanelo.  Ditiragalo di tshwanetse go latelana sentle, mme mmuisi a dumele (go dumelesege) gore di diragetse, le fa tota e le dijo tsa ditoro.  Tlhamo e kwalwe ka paka e e fetileng.  Matseno e nne a a ngokang.  Kanelo e ntle go le gantsi e tlhagisa ntlha e e rileng.  Kanelo e tshwanetse go ngoka mmuisi go tloga kwa tshimologong go fitlha kwa bofelong.  Setaele, puo le ditiragalo di tshwanetse go itumedisa babuisi.  Kanelo e e atlegileng e bontsha diteng tse di maleba ka botlalo jaaka pono, modumo, monko/monkgo le tiriso ya ditemosi tse dingwe  Go tshwanetswe ga elwa tlhoko gore mofuta o wa tlhamo o a tlhalosa.  Bokhutlo e nne jo bo kgodisang. Se se lebeletsweng mo motlhatlhojweng:  Setlhogo se a itlhophetseng sona.  Tlhaloso ya setlhogo.  Tlhagiso ya dintlha tse di supang boikarabelo jwa ipabalelotseleng.  Tlhagiso ya mosola wa go ipabalela mo ditseleng.  Tlhagiso ya ditlamorago tsa go ipabalela le go sa ipabalele mo ditseleng.  Tshobokanyo ya dintlha le go supa maikutlo a gagwe. [50] 1.2 Tlhamo ya maitlhomo Mo mofuteng o wa tlhamo motlhatlhojwa o leba kakanyo, a bo a tlhagisa maikutlo/tsibogo ya gagwe. Motlhatlhojwa a ka leba ditoro kgotsa se a eletsang go se fitlhelela mo botshelong jwa gagwe, mme a kwale maitlhomo a gagwe. Sekao sa setlhogo: Fa nka falola ditlhatlhobo tsa bogare jwa ngwaga … Dintlha tse di latelang di tshwanetse go elwa tlhoko fa go tshwaiwa tlhamo ya maitlhomo: Kwalololo e ileditswe Phetla"